אסלאם כנעאן

אסלאם כנעאן (בערבית: اسلام كنعان; נולד ב-21 במאי 1983) הוא כדורגלן עבר ערבי-ישראלי ששיחק בעמדת המגן השמאלי, וכיום המנהל המקצועי של קבוצת הנוער של הפועל אכסאל.

קריירה ככדורגלן
כנעאן שיחק תחילה בקבוצת הנוער של מכבי חיפה, ובעונת 2006 הצטרף לקבוצת בוגרים בליגת העל. במהלך הקריירה שלו כנעאן הושאל ממכבי חיפה למספר קבוצות, ביניהן הפועל חיפה, הפועל נצרת עילית ובני סכנין.

בקיץ 2008 חתם במכבי אחי נצרת, אך לאחר תקופת אימונים קצרה בקבוצה טס לאורוגוואי בעקבות רצונה של פניארול להחתימו מיידית. בשנת 2009 חזר לשחק בהפועל נצרת עילית, ובחלון ההעברות של ינואר 2011 חתם בהפועל ראשון לציון. בעונה שלאחר מכן שיחק במכבי אום אל-פחם.

בקיץ 2012 חתם בקבוצת מכבי אחי נצרת. בינואר 2014 חתם בהפועל דלית אל-כרמל מליגה א'. לקראת עונת  חתם בקבוצת איחוד מג'ד אל-כרום מליגה א', אך במדיה הוא שיחק רק משחק אחד ולאחר מכן פרש ממשחק פעיל.

קרירה כמאמן
בעונת 2015/2016 מונה כנעאן למאמנה של מכבי בסמת טבעון מליגה ג', ולאחר כעונה עזב למכבי נצרת עילית, גם היא מליגה ג'. במהלך העונה עזב כנעאן את תפקידו ומונה כמאמן קבוצת נערים ג' של הפועל נצרת עילית. בשנת 2018 מונה למנהל המקצועי במחלקת הנוער של הפועל אכסאל ולמאמן קבוצת הנוער של המועדון.

קישורים חיצוניים

כדורגלנים ישראלים
כדורגלנים ערבים ישראלים
מגני כדורגל ישראלים
מג'ד אל-כרום: כדורגלנים
כדורגלני מכבי חיפה
כדורגלני הפועל חיפה
כדורגלני הפועל נוף הגליל
כדורגלני בני סכנין
כדורגלני פניארול
כדורגלני אחווה עראבה
כדורגלני הפועל ראשון לציון
כדורגלני מכבי אום אל-פחם
כדורגלני מכבי אחי נצרת
ספורטאים זרים באורוגוואי
כדורגלנים ישראלים באמריקה הדרומית
ישראלים שנולדו ב-1983